Document ID: 32014D0357

KOMMISSIONENS GENNEMFØRELSESAFGØRELSE
af 13. juni 2014
om overensstemmelse mellem, dels de europæiske standarder i EN 957-serien (del 2 og 4-10) samt EN ISO 20957 (del 1) for stationært træningsudstyr, dels ti europæiske standarder for gymnastikudstyr, og det almindelige sikkerhedskrav i Europa-Parlamentets og Rådets direktiv 2001/95/EF og om offentliggørelse af referencerne til disse standarder i Den Europæiske Unions Tidende
(EØS-relevant tekst)
(2014/357/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 4, og
ud fra følgende betragtninger:
(1)
Ved artikel 3, stk. 1, i direktiv 2001/95/EF fastsættes det, at producenter kun må markedsføre sikre produkter.
(2)
I henhold til artikel 3, stk. 2, andet afsnit, i direktiv 2001/95/EF formodes et produkt at være sikkert for så vidt angår de risici og risikokategorier, der er omfattet af de pågældende nationale standarder, når det er i overensstemmelse med ikke-bindende nationale standarder, der gennemfører europæiske standarder, for hvilke Kommissionen i overensstemmelse med direktivets artikel 4, stk. 2, har offentliggjort referencer i Den Europæiske Unions Tidende.
(3)
I henhold til artikel 4, stk. 1, i direktiv 2001/95/EF udarbejdes europæiske standarder af europæiske standardiseringsorganer (ESO'er) på grundlag af mandater fra Kommissionen.
(4)
I henhold til artikel 4, stk. 2, i direktiv 2001/95/EF offentliggør Kommissionen referencerne for sådanne standarder.
(5)
Den 27. juli 2011 vedtog Kommissionen afgørelse 2011/476/EU om sikkerhedskrav, der skal opfyldes af de europæiske standarder for stationært træningsudstyr i henhold til Europa-Parlamentets og Rådets direktiv 2001/95/EF (2).
(6)
Den 5. september 2012 gav Kommissionen de europæiske standardiseringsorganer mandat M/506 til udvikling af europæiske standarder for stationært træningsudstyr, således at der tages højde for de største risici ud fra princippet om, at risikoen for skader eller belastning af brugernes sundhed og sikkerhed under almindelige og rimeligt forudsigelige anvendelsesbetingelser for stationært træningsudstyr skal minimeres gennem udstyrets konstruktion eller sikkerhedsforanstaltninger. I henhold til mandatet skulle der tages hensyn til følgende: det fritståendes udstyrs stabilitet, skarpe kanter og grater, rørender, klemme-, skære-, rotations- og bevægepunkter inden for det tilgængelige område, vægte, adgangsanordninger til og muligheder for at frigøre sig fra udstyret, indstillings- og låsemekanismer, reb, bælter og kæder, ståltove og tovskiver, reb- og båndføringer, trækpunkter, holdegreb, integrerede håndtag, anbragte håndtag og drejehåndtag, elsikkerhed og blokeringsanordningen, der afbryder strømtilførslen.
(7)
Den Europæiske Standardiseringsorganisation (CEN) vedtog en serie af europæiske standarder (EN 957 del 2 og 4-10) og en europæisk standard EN ISO 20957 (del 1) for stationært træningsudstyr, som er omfattet af Kommissionens mandat.
(8)
Europæiske standarder i EN 957-serien (del 2 og 4-10) og en europæisk standard EN ISO 20957 (del 1) for stationært træningsudstyr opfylder mandat M/506 og er i overensstemmelse med det almindelige sikkerhedskrav i direktiv 2001/95/EF. Referencerne hertil bør derfor offentliggøres i Den Europæiske Unions Tidende.
(9)
Den 27. juli 2011 vedtog Kommissionen afgørelse 2011/479/EU om sikkerhedskrav, der skal opfyldes af de europæiske standarder for gymnastikudstyr i henhold til Europa-Parlamentets og Rådets direktiv 2001/95/EF (3).
(10)
Den 5. september 2012 gav Kommissionen de europæiske standardiseringsorganer mandat M/507 til udvikling af europæiske standarder for gymnastikudstyr, således at der tages højde for de største risici ved udstyret, særlig risici som følge af udstyrets utilstrækkelige bæreevne, udstyrets forringede stabilitet, anvendelse af elenergi og driftskredsløb, anvendt mekanisk energi eller vandenergi, anvendelse af udstyret, herunder fald, snitsår, fastklemning, kvælning, kollisioner og overbelastning af kroppen, udstyrets tilgængelighed, herunder tilgængelighed i tilfælde af defekter og nødsituationer, mulige interaktioner mellem udstyret og tilfældigt tilstedeværende personer (f.eks. tilskuere), utilstrækkelig vedligeholdelse, montering, afmontering og håndtering af udstyret og eksponering for kemiske stoffer.
(11)
Den Europæiske Standardiseringsorganisation (CEN) vedtog ti europæiske standarder for gymnastikudstyr, som er omfattet af Kommissionens mandat.
(12)
Disse ti europæiske standarder for gymnastikudstyr opfylder mandat M/507 og er i overensstemmelse med det almindelige sikkerhedskrav i direktiv 2001/95/EF. Referencerne hertil bør derfor offentliggøres i Den Europæiske Unions Tidende.
(13)
Foranstaltningerne i denne afgørelse er i overensstemmelse med udtalelse fra det i henhold til direktiv 2001/95/EF nedsatte udvalg -
VEDTAGET DENNE AFGØRELSE:
Artikel 1
Følgende europæiske standarder er i overensstemmelse med det almindelige sikkerhedskrav i direktiv 2001/95/EF for så vidt angår de omfattede risici:
a)
EN ISO 20957-1:2013 »Stationært træningsudstyr - Del 1: Generelle sikkerhedskrav og prøvningsmetoder (ISO 20957-1:2013)«
b)
EN 957-2:2003 »Stationært træningsudstyr - Del 2: Yderligere specifikke sikkerhedskrav og prøvningsmetoder for styrketræningsudstyr«
c)
EN 957-4:2006+A1:2010 »Stationært træningsudstyr - Del 4: Styrketræningsbænke, yderligere specifikke sikkerhedskrav og prøvningsmetoder«
d)
EN 957-5:2009 »Stationært træningsudstyr - Del 5: Yderligere specifikke sikkerhedskrav og prøvningsmetoder for stationære træningscykler og stationært udstyr med pedalkranke til træning af overkroppen«
e)
EN 957-6:2010 »Stationært træningsudstyr - Del 6: Løbebånd, yderligere specifikke sikkerhedskrav og prøvningsmetoder«
f)
EN 957-7:1998 »Stationært træningsudstyr - Del 7: Romaskiner. Specifikke sikkerhedskrav og prøvningsmetoder«
g)
EN 957-8:1998 »Stationært træningsudstyr - Del 8: Stepmaskiner, rulletrappemaskiner og trappemaskiner - Yderligere specifikke sikkerhedskrav og prøvningsmetoder«
h)
EN 957-9:2003 »Stationært træningsudstyr - Del 9: Elliptiske træningsmaskiner, yderligere specifikke sikkerhedskrav og prøvningsmetoder«
i)
EN 957-10:2005 »Stationært træningsudstyr - Del 10: Motionscykler med fast drev eller uden frihjul - Supplerende specifikke sikkerhedskrav og prøvningsmetoder«
j)
EN 913:2008 »Gymnastikudstyr - Generelle sikkerhedskrav og prøvningsmetoder«
k)
EN 914:2008 »Gymnastikudstyr - Parallelle barrer - Kombineret forskudt/parallel barre - Krav og prøvningsmetoder, herunder sikkerhed«
l)
EN 915:2008 »Gymnastikudstyr - Forskudte barrer - Sikkerhedskrav og prøvningsmetoder, herunder sikkerhed«
m)
EN 916:2003 »Gymnastikudstyr - Plinter - Krav og prøvningsmetoder inklusive sikkerhed«
n)
EN 12196:2003 »Gymnastikudstyr - Heste og bukke - Funktions- og sikkerhedskrav, prøvningsmetoder«
o)
EN 12197:1997 »Gymnastikudstyr - Vandrette barrer - Sikkerhedskrav og prøvningsmetoder«
p)
EN 12346:1998 »Gymnastikudstyr - Ribber, gitterstiger og klatrerammer - Sikkerhedskrav og prøvningsmetoder«
q)
EN 12432:1998 »Gymnastikudstyr - Balancebomme - Funktions- og sikkerhedskrav, prøvningsmetoder«
r)
EN 12655:1998 »Gymnastikudstyr - Ophængte ringe. Funktions- og sikkerhedskrav, prøvningsmetoder«
s)
EN 13219:2008 »Gymnastikudstyr - Trampoliner - Funktions- og sikkerhedskrav, prøvningsmetoder«.
Artikel 2
Referencerne for standarderne EN ISO 20957-1:2013, EN 957-2:2003, EN 957-4:2006+A1:2010, EN 957-5:2009, EN 957-6:2010, EN 957-7:1998, EN 957-8:1998, EN 957-9:2003, EN 957-10:2005, EN 913:2008, EN 914:2008, EN 915:2008, EN 916:2003, EN 12196:2003, EN 12197:1997, EN 12346:1998, EN 12432:1998, EN 12655:1998 og EN 13219:2008 offentliggøres i C-udgaven af Den Europæiske Unions Tidende.
Artikel 3
Denne afgørelse træder i kraft på tyvendedagen efter offentliggørelsen i Den Europæiske Unions Tidende.
Udfærdiget i Bruxelles, den 13. juni 2014.

Labels: 3
7
1